पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़. जॉइंट एंट्रेंस एग्जामिनेशन (जेईई) एडवांस का एग्जाम रविवार को देशभर में आयोजित किया गया। इस एग्जाम में शहर से करीब दो हजार स्टूडेंट्स 7 सेंटरों पर अपीयर हुए। एग्जाम देकर आए स्टूडेंट्स का कहना था कि पिछली बार के मुकाबले इस बार का एग्जाम काफी टफ रहा है। इस एग्जाम के नतीजों के दम पर ही देश के विभिन्न आईआईटी में एडमिशन हासिल की जा सकेगी।
दो पेपर्स हुए
जेईई एडवांस का एग्जाम सुबह 9 से 12 और दोपहर 2 से 5 बजे तक आयोजित किया गया था। सुबह के एग्जाम में कुल 60 क्वेश्चन आए और इनमें से 30 क्वेश्चन पर निगेटिव मार्किंग नहीं थी। 60 में से 30 सिंगल करेक्ट ऑप्शन, 15 मल्टीकरेक्ट ऑप्शन और 15 सब्जेक्टिव आंसर वाले क्वेश्चन रहे। वहीं दोपहर को हुए एग्जाम में कुल 20 क्वेश्चन आए । इनमें 12 क्वेश्चन पैसेज बेस्ड रहे जबकि 8 मल्टी करेक्ट ऑप्शन वाले रहे। इन सभी सवालों में निगेटिव मार्किंग रखी गई थी। दोनों पेपर्स के सवाल मैथ्स, फिजिक्स और केमिस्ट्री पर आधारित रहे।
स्टूडेंट्स ने कहा-मुश्किल रहा एग्जाम: स्टूडेंट आयुषी गोयल ने कहा कि पिछले साल आईआईटी जेईई मेंस के पेपर के मुकाबले इस बार जेईई एडवांस का पेपर काफी मुश्किल रहा। उन्हें लग रहा था कि इस बार शायद आसान पेपर आएगा। स्टूडेंट श्वेता शर्मा ने कहा कि मैथ्स पर आए सवाल काफी उलझा देने वाले रहे और उन्हें सॉल्व करने में काफी समय लग गया। स्टूडेंट गौतम चौधरी ने कहा कि मुझे केमिस्ट्री के पार्ट से डर लग रहा था लेकिन वह ज्यादा मुश्किल नहीं रहा लेकिन मैथ्स मुश्किल रहा। स्टूडेंट हरप्रीत सिंह ने कहा कि फिजिक्स के सवाल आसान रहे जबकि बाकी दो सब्जेक्ट्स के सवाल मुश्किल।
एडमिशन के लिए चाहिए 2500 से कम रैंक
सेक्टर-37 स्थित एक इंस्टीट्यूट के डायरेक्टर अनिल वर्मा ने बताया कि जेईई एडवांस का एग्जाम पहली बार आयोजित किया गया था। केंद्र सरकार की ओर से इस एग्जाम में बैठने के लिए दो एलिजिबिलिटी क्राइटेरिया बनाए गए थे। पहले क्राइटेरिया के तहत 12वीं रिजल्ट्स में स्टूडेंट के 79.3 परसेंट माक्र्स होने जरूरी हैं और दूसरे क्राइटेरिया के तहत जेईई मेंस के एग्जाम की रैंकिंग में डेढ़ लाख के भीतर होनी चाहिए थी।
अनिल ने कहा कि 23 जून को इसका रिजल्ट आएगा और करीब 8 हजार तक रैंक हासिल करने वाले स्टूडेंट्स को आईआईटी में एडमिशन मिल जाएगी हालांकि अगर देश के टॉप आईआईटी में पसंदीदा स्ट्रीम चाहिए तो रैंकिंग 2500 के भीतर आनी चाहिए। उन्होंने कहा कि इस बार आईआईटी के लिए कट ऑफ कम जाने की उम्मीद है क्योंकि एग्जाम टफ था और स्टूडेंट्स के माक्र्स कम आएंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva mag_Deva hin_Deva hin_Deva hin_Deva hin_Deva hin_Deva zho_Hant eng_Latn